Kvivsvegen

Kvivsvegen er en parsell av Europaveg 39 mellom Hornindalen og Austefjord i Volda kommune i Møre og Romsdal. Strekningen åpnet 2012.

Etter bevilgninger over statsbudsjettet for 2008 ble anleggsarbeidet på parsellen startet i januar 2009, med ferdigstilling høsten 2012.NRK, Kvivsvegen på statsbudsjettet. Daværende kommunal- og regionalminister Liv Signe Navarsete åpnet den nye veistrekningen 22. september 2012.Open dag i Kvivsvegtunellen og offisiell opning av Kvivsvegen – Ørsta kommune. Hele anlegget kostet omkring 1 milliard kroner.Folkefest då Kvivsvegen opna, NRK Sogn og Fjordane.

Kvivsvegen er totalt 17,2 km, og i tillegg ble det bygget 2,9 km sideveier og 1,5 km gang- og sykkelvei.Statens vegvesens annonse i forbindelse med åpningen 22. september 2012 Det er fire tunneler på strekningen: Kvivstunnelen (6 563 m), Eidsnakktunnelen (1 627 m), Fyrdsbergtunnelen (1 182 m) og Damfosstunnelen (218 m). De to sistnevnte åpnet i desember 2011. I tillegg er det en større bru, Kvivsbrua (144 m).Vegvesen.no: E39 Kvivsvegen Vegvesen.no/Mørenytt: Opna Fyrdsbergtunnelen  Hjartåbergtunnelen åpnet i 2014 som del av rassikringsstiltak på nye E39 langs Austefjorden. Årsettunnelen ble oppgradert i 2012. Til sammen ble det 8 km ny eller oppgradert vei med Hjartåbergtunnelen, Årsettunnelen og tilknyttet vei i dagen ferdig i 2014.

Riksvei 15 over Strynefjellet ble etter åpningen av Kvivsvegen hovedvei til Østlandet også for det sørlige Sunnmøre. Den ferjefrie veistrekningen fra Oslo til Volda ble 45 km kortere, sammenlignet med strekningen Otta–Stryn–Nordfjordeid–Austefjord. 

Kvivsvegen vil også inngå i en foreslått ferjefrie E39 som er under planlegging. Forbindelsen vil trolig inkludere en bru over Nordfjorden ved Anda–Lote.E39 Skei-Ålesund (KVU)

Historie
Første søknad om støtte til veien ble levert i 1877, da som vei over fjellet Kviven. I 1919 var veien omtalt i offentlige veiplaner med forslag om kort tunnel under Kviven.Sunnmørsposten 13. mars 2012, s. 10. I 1999 vedtok Stortinget å legge traseen i tunnel gjennom fjellet Kviven.
Galleri

Referanser

Eksterne lenker
 Vegvesen.no, E39 Kvivsvegen
 NRK, Fylkesleksikon – Kvivsvegen
 Statsbudsjettet 2008 - Sterk satsing på samferdsel - 24,7 milliardar kroner
 Video som viser hele Kvivsvegen

Kategori:Europavei 39
Kategori:Veier i Møre og Romsdal
Kategori:Veier i Volda